stanford-oval/wikipedia huggingface dataset:
Teemu Oksanen

Teemu Oksanen (s. 2000) on suomalainen suunnistaja. Hän edustaa Ikaalisten Nousevaa-Voimaa. Hän on edustanut Suomea aikuisten arvokilpailuissa vuodesta 2023.
Oksanen kilpaili EM-kilpailuissa 2023 sprinttikilpailuissa ilman suurempaa menestystä. MM-kilpailuissa 2024 hän karsiutui välierissä pudotussprintissä. EM-kilpailuissa 2024 hän selviytyi keskimatkan karsinnasta loppukilpailuun.
Temin kieli

| Tem |
| --- | --- |
Muu nimi:  temba, kotokoli
Tiedot
Alue:   Togo  Ghana   Benin
Puhujia:  307 000
Kirjaimisto:  arabialainen, latinalainen
Kielitieteellinen luokitus
Kielikunta:  nigeriläis-kongolaiset kielet
Kieliryhmä:  gurilaiset kielet
ISO 639-3:  kdh
 Ohje 
Tem eli kotokoli on Togossa, Ghanassa ja Beninissä puhuttu gurilainen kieli. Sitä puhuu äidinkielenä noin 300 000 ihmistä, minkä lisäksi sukukielien kuten kabiyèn, ntchamin ja laman puhujat osaavat sitä vieraana kielenä. Temiä voidaan kirjoittaa arabialaisilla tai latinalaisilla kirjaimilla. Lukutaitoisten osuus kielen äidinkielisistä puhujista on kuitenkin vain muutama prosentti.
Talacren rautatieasema

Talacren rautatieasema oli rautatieasema Talacren kylässä Flintshiressä, Walesissa. Se sijaitsi North Wales Coast Linen varrella.
Historia

North Wales Coast Line Chesteristä Holyheadiin avattiin vuonna 1848. Pohjois-Walesin rannikosta tuli hiljalleen suosittu lomakohde Liverpoolin ja Manchesterin asukkaiden keskuudessa. London & North Western Railway halusi hyödyntää lomalaisten virtaa ja avasi 1. toukokuuta 1903 aseman radan varrelle Talacreen, jossa oli pitkä hiekkaranta.
Talacren aseman kohdalla linja oli neliraiteinen. Keskimmäisillä raiteilla kulkivat pikajunat ja ulommilla paikallisjunat, mutta Talacressa oli laiturit vain uloimmilla raiteilla. Asema sijaitsi ylikulkusillan länsipuolella, ja siellä oli vain yksinkertaiset katokset. Alun perin katokset saattoivat olla puiset, mutta myöhemmin ne korvattiin betonisilla. Talacressa pysähtyivät paikallisjunat sekä kesäisin lomalaisia kuljettavat junat.
Lomaliikenne alkoi 1960-luvulle tultaessa taantua. Talacren aseman liikennemäärät jäivät vähäisiksi, ja sitä ehdotettiinkin vuoden 1963 Beechingin leikkausten ensimmäisessä raportissa suljettavaksi. Tavaraliikenne asemalla loppui 4. toukokuuta 1964 ja henkilöliikenne 14. helmikuuta 1966. Aseman yhteydessä ollut yksityinen sivuraide jäi vielä tämän jälkeen käyttöön, mutta sekin suljettiin myöhemmin.
Nykytila

Aseman laiturit sekä portaat länteen menevien junien laiturille ovat yhä paikoillaan. Aseman rakennukset on purettu, mutta laitureissa olevista levennyksistä näkee, missä rakennukset ovat olleet.
Tanimbarinkirjorastas

| Tanimbarinkirjorastas |
| --- | --- |

Uhanalaisuusluokitus
 Silmälläpidettävä  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Rastaat Turdidae
Suku::  Kirjorastaat Zoothera
Laji::  machiki
Kaksiosainen nimi
 Zoothera machiki  (Forbes, 1883) 
Katso myös
   Tanimbarinkirjorastas Wikispeciesissä   Tanimbarinkirjorastas Commonsissa 
Infobox OKNimi-testi OKIUCN-testi OK: 
Tanimbarinkirjorastas (Zoothera machiki) on rastaiden heimoon kuuluva varpuslintu.
Levinneisyys

Tanimbarinkirjorastasta tavataan kotoperäisenä Tanimbarin saarella Indonesiassa. Lajia on kuvattu paikallisesti yleiseksi. Se on luokiteltu silmälläpidettäväksi, koska sitä tavataan vain pienellä alueella ja sille sopivat metsät ovat vähenemässä.
Teoria Katherinesta

| Teoria Katherinesta> An Abundance of Katherines |
| --- | --- |

Alkuperäisteos
Kirjailija:  John Green
Kustantaja:  Dutton Penguin
Julkaistu:  2006
Sivumäärä:  256
ISBN:  0-525-47688-1
Suomennos
Suomentaja:  Helene Bützow
Kustantaja:  WSOY
Julkaistu:  2016
Sivumäärä:  328
ISBN:  978-951-0-41794-2

Löydä lisää kirjojaKirjallisuuden teemasivulta
Teoria Katherinesta on yhdysvaltalaiskirjailija John Greenin romaani. Englanninkielinen alkuperäisteos An Abundance of Katherines julkaistiin vuonna 2006 ja Helene Bützowin suomenkielinen käännös vuonna 2016. Kirja kertoo lapsinero Colin Singletonista, joka tyttöystävästänsä jättämänä lähtee automatkalle parhaan ystävänsä Hassanin kanssa ja yrittää samalla löytää matemaattisen kaavan, jolla voisi ennustaa romanttisia suhteita.
Teoria Katherinesta sai Michael L. Printz -kunniamaininnan vuonna 2007, ja American Library Association valitsi sen yhdeksi vuoden 2007 parhaista nuorten aikuisten kirjoista. Saamastaan tunnustuksesta huolimatta sitä on myyty Greenin kirjoittamista kirjoista vähiten.
Käännös suomeksi
Tarjooma

Tarjooma tai tarjoama eli valikoima on liiketoimintaan liittyvä käsite, joka tarkoittaa asiakkaille tarjottuja tuotteita ja palveluja sekä niihin liittyviä brändimielikuvia. Tarjooma on kehitettävissä. Se osoittaa yrityksen kyvyn tuottaa arvoa asiakkailleen ja ottaa siitä sopiva taloudellinen korvaus.
Termiä ovat alkaneet käyttää muun muassa ohjelmistoliiketoimintaa harjoittavat yritykset, jotka myyvät sekä palveluja että tuotteita. Tietotekniset tuotteet voidaan lisäksi tuottaa asiakkaan tarpeiden mukaisena palveluna ja tekniikan uudistuessa tuotteita jatkokehitetään ja ylläpidetään palveluna.
The Gift – Enne

| The Gift – Enne> The Gift |
| --- | --- |
 Elokuvan juliste
Ohjaaja:  Sam Raimi
Käsikirjoittaja:  Billy Bob Thornton,   Tom Epperson
Tuottaja:  Tim Bevan,   Eric Felner,   Alison Owen
Säveltäjä:  Christopher Young
Kuvaaja:  Jamie Anderson
Leikkaaja:  Arthur Coburn Bob Murawski
Pääosat:  Cate Blanchett Giovanni Ribisi Keanu Reeves Katie Holmes Greg Kinnear Hilary Swank
Valmistustiedot
Valmistusmaa:  Yhdysvallat
Tuotantoyhtiö:  Lakeshore Entertainment,   Alphaville Films
Levittäjä:  Paramount Vantage Netflix
Ensi-ilta:  2000
Kesto:  112 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
The Gift – Enne on Sam Raimin ohjaama elokuva. Elokuva on yliluonnollisia aineksia sisältävä jännityselokuva. Päähenkilö Annie Wilson (Cate Blanchett) sekaantuu murhamysteeriin, kun hän todistaa rikoksen ennustajan kyvyillään.
Näyttelijät

| 0 | 1 | 2 |
| --- | --- | --- |
|  Cate Blanchett  | … |  Annabelle "Annie" Wilson   |
|  Giovanni Ribisi  | … |  Buddy Cole   |
|  Keanu Reeves  | … |  Donnie Barksdale   |
|  Katie Holmes  | … |  Jessica King   |
|  Greg Kinnear  | … |  Wayne Collins   |
|  Hilary Swank  | … |  Valerie Barksdale   |
|  Gary Cole  | … |  David Duncan   |
|  J. K. Simmons  | … |  Seriffi Pearl Johnson   |
|  Chelcie Ross  | … |  Kenneth King   |
|  Michael Jeter  | … |  Gerald Weems   |
|  Kim Dickens  | … |  Linda   |
|  Danny Elfman  | … |  Tommy Lee Ballard   |
Aiheesta muualla

The Gift – Enne Internet Movie Databasessa (englanniksi)
Taisteluareenamoninpeli

Tyypillinen MOBA-pelin kartta.
Taisteluareenamoninpeli eli MOBA (engl. Multiplayer online battle arena, myös action real-time strategy, lyh. ARTS) reaaliaikaisten strategiapelien lajityyppi, jossa pelaajan tavoitteena on tuhota yhdessä joukkuetovereidensa ja tekoälyn kontrolloimien apulaisten kanssa vastajoukkueen tukikohta. Tukikohtien välillä on yleensä kolme linjaa (sivuilla ja keskellä), joita puolustavat vihollispelaajien lisäksi tekoälyn ohjaamat tornit ja muut hahmot. Linjojen välissä on kulkukelvotonta aluetta (jungle). MOBA-peleissä on tyypillisesti molemmissa joukkueissa viisi pelaajien ohjaamaa hahmoa, joista jokaisella on yksilölliset ominaisuudet.
Historia

Ensimmäisenä taisteluareenamoninpelinä pidetään Aeon64-nimisen modaajan StarCraftiin kehittämää Aeon of Strife (AoS) -karttaa, jossa kolme pelaajaa taistelee kolmella linjalla tekoälyn satunnaisin väliajoin lähettämiä vihollisia vastaan. AoS siirrettiin Warcraft III: Reign of Chaosiin, jossa se kulki nimellä Defense of the Ancients (DotA). The Frozen Throne -lisäosan ilmestyttyä DotA siirrettiin myös siihen ja monet modaajat tekijät siitä omia versioitaan. DotA:sta tuli niin suosittu, että kaikkia taisteluareenamoninpelejä kutsuttiin DotA-peleiksi ennen termin MOBA vakiintumista. Nykyään suosituimpia taisteluareenamoninpelejä ovat League of Legends, Dota 2 ja Heroes of Newerth. Monet suosituimmista MOBA-pelit ovat suosittuja elektronisen urheilun pelejä.
Aiheesta muualla

Kuvia tai muita tiedostoja aiheesta Taisteluareenamoninpeli Wikimedia Commonsissa
Videopelilajityypit
| --- | --- |
Toimintapeli:   Ammuntapeli ensimmäinen persoona  kolmas persoona  Shoot ’em up  Taktinen ammuntapeli  Valopistoolipeli  Beat ’em up  Taistelupeli 
Seikkailupeli:   Graafinen seikkailupeli  Tekstiseikkailupeli  Visual novel 
Toimintaseikkailupeli:   Hiiviskelypeli  Selviytymispeli  Selviytymiskauhupeli  Tasohyppely 
Tietokoneroolipeli:   Internet-roolipeli  Massiivinen monen pelaajan verkkoroolipeli  MUD  Roguelike  Taktinen roolipeli  Toimintaroolipeli 
Strategiapeli:   Valtiosimulaattori  Tykkipeli  Reaaliaikainen strategiapeli Tornipuolustuspeli  Reaaliaikainen taktiikkapeli  Vuoropohjainen strategiapeli  Vuoropohjainen taktiikkapeli 
Simulaatiopeli:   Kaupunginrakennussimulaattori  Liike-elämäsimulaattori  Rakentamissimulaattori  Sosiaalinen simulaatiopeli  Treffisimulaattori  Virtuaalinen eläintenhoito 
Kulkuneuvosimulaattori:   Ajopeli  Ajosimulaattori  Avaruuslentosimulaattori  Junasimulaattori  Lentopeli  Lentosimulaattori  Sukellusvenesimulaattori 
Muut lajityypit:   Hyötypeli  Managerointipeli  Musiikkipeli Rytmipeli  Oppimispeli  Partypeli  Pulmapeli  Urheilupeli 
Mobiililaitteille julkaistu Vainglory.
The Demon Princes

| The Demon Princes |
| --- | --- |
Kirjailija:  Jack Vance
Kieli:  englanti
Genre:  science fiction
Julkaistu:  1963, 1964, 1967, 1979, 1981
Löydä lisää kirjojaKirjallisuuden teemasivulta
The Demon Princes on Jack Vancen viisiosainen tieteisromaanien sarja. Teokset ovat The Star King (1963), The Killing Machine (1964), The Palace of Love (1967), The Face (1979) ja The Book of Dreams (1981). Kirjat on julkaistu myös kaksiosaisena kokoomateoksena 1997.
Aiheesta muualla

Heloise Merlin: The Demon Princes, Vol. 1 ja The Demon Princes, Vol. 2. (englanniksi)
Tekninen välilasku

Tekninen välilasku on tilanne jossa ilma-alus joutuu keskeyttämään matkansa ja laskeutumaan jollekin sopivalle lentoasemalle lentosuunnitelman vastaisesti.
Teknisen välilaskun syy on yleensä vähäinen, esimerkiksi instrmenttivika mittaristossa. Tilanteesta riippuen myös yhden moottorin menetys voi johtaa tekniseen välilaskuun tai astetta vakampaan hätälaskuun.
Teknisellä välilaskulla voidaan myös tarkoittaa suunniteltua laskeutumista esimerkiksi tankkaamista varten. Tällä laskeutumisella ei kuitenkaan oteta tai jätetä matkustajia.
Mediassa teknisestä välilaskusta käytetään toisinaan väärin termiä pakkolasku tai hätälasku.
Talonpojanteijo

Talonpojanteijo (ruots. Bondtykö) on maarekisterikylä Salon kaupungin Perniössä. Se sijaitsee Halikonlahden rannalla Teijon ja Strömman välissä. Käytännössä Talonpojanteijon nykyistä ydinaluetta on Matildan kylä.
Kyläalueen pohjoisosa on kasvanut kiinni osaksi Teijoa, kun osa Teijon ruukin työväentaloista rakennettiin Talonpojanteijon alueelle. Teijon asutus on myöhemmin levinnyt laajemmalle alueelle pitkälle Talonpojanteijon maille. Matildan ruukkikylä syntyi Mathildedalin ruukin ympäristöön 1800-luvulla.
Talonpojan ralli

Talonpojan ralli oli Yleisradion tuottama maatalousläheinen kilpailuohjelma, jota esitettiin kesäkausilla 1993–1998. Ohjelman tunnusmusiikin sävelsi Savukoskella asuva Toivo Keränen (s. 1942) Ohjelmassa muun muassa ajettiin kilpaa traktorilla ja harrastettiin muuta leikkimielistä kilpailua sekä haasteltiin maaseudun asukkaita ja esiteltiin kauniita suomalaisia maisemia. Ohjelmaa juonsivat  Jorma Korhonen ja Lasse Tervonen.
Vuonna 1998 Talonpojan rallin voittivat Ari ja Mirja Koistinen Sonkajärveltä.
Aiheesta muualla

Ylen Elävä arkisto: Talonpojan ralli
Talontie

Talontie on taiteilija Eero Nelimarkan öljyvärityö kankaalle vuodelta 1919. Tämä, kooltaan 50,5×65,5 cm, maalaus kuuluu Ateneumin taidemuseon Ester ja Jalo Sihtolan kokoelmiin.
Eero Nelimarkka maalasi Talontie-maalauksen Alahärmässä, jossa hänen puolisonsa kotitalo sijaitsi. 1910-luvun loppupuolella hän maalasi siellä monia töitä, joiden aiheena olivat tuvansisustat ja maalaistalojen pihapiirit rakennuksineen. Nelimarkka maalasi tähän Talontie- maalauksen maisemaan kotiin päin kävelevän naisen. Tämä oli hänen tapansa monta kertaa. Ihmisten koteihin liittyviin maalauksiinsa hän sijoitti usein kotiaskareita suorittavan naisen, ulko- tai sisätiloihin, kuin kertomaan tasaisesta elämästä siellä.
Aiheesta muualla

Suomen Kansallisgalleria: Kokoelmat: Talontie. (Arkistoitu – Internet Archive)
Talonpoikien retki Tukholmaan

Talonpoikien retki Tukholmaan. Postikortti aikakaudelta.
Talonpoikien retki Tukholmaan (Bondetåget) oli Ruotsin puolustusystävällisten piirien 5. helmikuuta 1914 toimeenpanema suuri lähetystö, johon osallistui 31 300 henkilöä eri puolilta maata. Lähetystö esitti kuningas Kustaa V:lle kansan toivomuksen, että Ruotsin puolustuksesta pidettäisiin hyvää huolta, sekä vakuutti kansan olevan valmiina tarvittaviin uhrauksiin. Kuninkaan siihen antama myönteinen vastaus, josta hän ei ollut etukäteen neuvotellut virallisten neuvonantajiensa kanssa, aiheutti muun muassa Ruotsin silloisen vapaamielisen, Karl Staaffin johtaman ministeristön eroamisen.
Vastauksena talonpoikaismarssiin työväenliike järjesti Hjalmar Brantingin johdolla oman mielenosoituksensa hallituksen tueksi 8. helmikuuta. Siihen osallistui lähes 50 000 ihmistä.
Aiheesta muualla

Kuvia tai muita tiedostoja aiheesta Talonpoikien retki Tukholmaan Wikimedia Commonsissa
Tanikaze (1918)

| Tanikaze / 谷風 |
| --- | --- |
 Tanikaze

Aluksen vaiheet
Rakentaja:  Maizurun laivastoarsenaali
Kölinlasku:  20. syyskuuta 1916
Laskettu vesille:  20. heinäkuuta 1918
Palveluskäyttöön:  30. tammikuuta 1919
Poistui palveluskäytöstä:  1. huhtikuuta 1935
Tekniset tiedot
Uppouma:  1 300 t (normaali) 1 580 t (kuormattu)
Pituus:  103,6 m (kokonaispituus)
Leveys:  8,8 m
Syväys:  2,8 m
Koneteho:  34 000 shp
Nopeus:  37,5 solmua
Miehistöä:  128
Aseistus
Aseistus:  3 × 120 mm/44 -tykkiä 6 × 533 mm torpedoputkea
Tanikaze (jap. 谷風) oli keisarillisen Japanin laivaston vuonna 1919 valmistunut Kawakaze-luokan hävittäjä.
Valmistus

Alus tilattiin vuoden 1916 hankinnoissa Maizurun laivastontelakalta, missä köli laskettiin 20. syyskuuta 1916. Alus laskettiin vesille 20. heinäkuuta 1918 ja valmistui 30. tammikuuta 1919.
Palvelus

Alus poistettiin alusluettelosta 1. huhtikuuta 1935.
Theodore Hall

Hallin Los Alamosin henkilöllisyystodistuskuva.
Theodore Alvin Hall (alk. Holtzberg, 20. lokakuuta 1925 New York, Yhdysvallat– 1. marraskuuta 1999 Cambridge, Britannia) oli yhdysvaltalainen ydinfyysikko ja myöhemmin biokemisti Cambridgen yliopistossa Britanniassa. Työskennellessään Los Alamos National Laboratoryssä 1940-luvun puolivälissä hän luovutti ydinasetta käsitteleviä tietoja Neuvostoliitolle. Hänen kutsumanimensä oli Neuvostoliiton vakoiluelimissä Mlad, joka on slaavilainen nuorta merkitsevä juurimorfi.
Hall hyppäsi koulussa kolmen luokka-asteen yli ja pääsi 16-vuotiaana opiskelemaan Harvardin yliopistoon, josta hän valmistui 18-vuotiaana. Tammikuussa 1944 hänet värvättiin Los Alamosiin, missä ydinaseen kehitys oli käynnissä Robert Oppenheimerin johdolla. Saman vuoden aikana Hall kertomansa mukaan alkoi huolestua mahdollisesta Yhdysvaltain ydinasemonopolista siinä tilanteessa, että maa muuttuisi diktatuuriksi. Hän pääsi yhteyksiin Neuvostoliiton asiamiesten kanssa loppuvuonna 1944 ja luovutti näille tietoja mm. plutoniumpommista. Neuvostoliitto sai myöhemmin Yhdysvaltain ydinaseeseen liittyviä tietoja myös ainakin Klaus Fuchsilta ja David Greenglassilta sekä kahdelta muulta lähteeltä, joita ei ole tunnistettu.
Yhdysvallat tiesi tiettävästi jo vuonna 1950 Hallin vakoilusta. On epäselvää, miksi Hall ei joutunut pidätetyksi missään vaiheessa ennen Yhdysvalloista poistumistaan ja Yhdistyneeseen kuningaskuntaan asettumistaan vuonna 1962. Hallin rooli Neuvostoliiton ydinaseisiin liittyvässä vakoilussa tuli julki vasta 1990-luvulla, jolloin Venona-projektiin liittyvät asiakirjat tulivat julkisiksi. Hall ei tiettävästi koskaan katunut vakoiluaan.
Hall avioitui Joan Krakoverin kanssa vuonna 1947 ja sai tämän kanssa kolme tytärtä. Hän kuoli Cambridgessä 74-vuotiaana vuonna 1999.
Svenska frivilligbataljonen

| Svenska frivilligbataljonen |
| --- | --- |
 Marsalkka Mannerheim tarkasti ruotsalaisen vapaaehtoisjoukon Hangossa ennen heidän kotiinpaluutaan joulukuussa 1941.
Toiminnassa:  24.7.1941 - 18.12.1941
Valtio:   Suomi
Puolustushaarat:  Maavoimat
Rooli:  Taistelujoukko
Koko:  pataljoona
Sodat ja taistelut:  Jatkosota Hangon rintama
Komentajat
Tunnettuja komentajia:  everstiluutnantti Hans Berggren kapteeni Malcolm Murray kapteeni Anders Grafström kapteeni Jon Liljedahl kapteeni Harald Bråkenhielm
Svenska frivilligbataljonen (SFB, suom. ruotsalainen vapaaehtoispataljoona) eli Hangon pataljoona oli jatkosodassa ruotsalaisista vapaaehtoisista koostunut pataljoona, joka vuonna 1941 osallistui Lounais-Suomen Hankoniemellä olleen Neuvostoliiton laivastotukikohdan piiritykseen.
Pataljoonan sotatoimet

Alun perin oli tarkoitus tehdä suora rintamahyökkäys venäläistukikohtaan, mutta ylipäällikkö, marsalkka Mannerheim keskeytti hyökkäyksen jo kahden vuorokauden jälkeen. Hangon rintamalla siirryttiin tällöin asemasotaan. Ruotsalaisyksikkö vedettiin kuukauden rintamapalvelun jälkeen 18. syyskuuta reserviin rintaman taakse Källvikeniin ja Skogbyhyn. Pataljoona otti rintamavastuun uudelleen 6. lokakuuta. Ruotsin perintöprinssi Kustaa Aadolfin vierailu Suomessa tapahtui lokakuussa 1941, ja yhtenä hänen vierailunsa kohteena oli Hangon rintama ja sen ruotsalaisyksikkö. Hangon rintamavierailu tapahtui 7. lokakuuta. Ruotsalaisyksikön rintamavastuu jatkui aina 27. marraskuuta asti, jolloin yksikkö siirtyi reserviin Vitsandin alueelle.
Puna-armeijan yksiköt saivat 25. marraskuuta määräyksen vetäytyä Hangon tukikohdastaan Itämeren laivaston avustuksella. Viimeiset puna-armeijan yksiköt vetäytyivät Hankoniemeltä 2. joulukuuta 1941. Ruotsalaisyksiköistä kapteeni Grafströmin 3. komppanian etujoukot saavuttivat Hangon keskustan aamulla 4. joulukuuta nostaen Suomen lipun Hangon kaupungintalon katolle.
Kotiinpaluu

Ruotsalaispataljoonan kotiinpaluu tapahtui Hangon valtauksen jälkeen. Ruotsalaisvapaaehtoisia kaatui Hangon rintamalla 25 ja haavoittui 75. Marsalkka Mannerheim saapui lähtökatselmukseen Hankoon 15. joulukuuta 1941 ankaran lumisateen vallitessa. Hangon Harparskogissa marsalkka otti vastaan Hangon rintaman ruotsalaispataljoonan. Tilaisuudessa ruotsalaisvapaaehtoisten oma Hangonviiri myös oli ensi kerran mukana tilaisuudessa. Katselmuksen jälkeen marsalkka Mannerheim jakoi pataljoonan upseereille kunniamerkkejä antaen evl. Berggrenille 1. luokan Vapaudenristin. Sen jälkeen hän luki vapaaehtoispataljoonalle omistamansa päiväkäskyn. Vapaaehtoispataljoonan paluu Tukholmaan tapahtui 20. joulukuuta. Vastaanottojuhlallisuudet Tukholmassa sisälsivät kiitosjumalanpalveluksen Suurkirkossa ja itse juhlallisuudet Tukholman kaupungintalossa. Juhlallisuuksissa oli mukana Ruotsin kuningashuone kuningas Kustaa V:n johdolla.
Osa ruotsalaisvapaaehtoisista halusi jatkaa palveluaan Suomen armeijassa muodostaen ns. Svenska frivilligkompanietin. Näin he kuuluivat suomenruotsalaiseen Tykistörykmentti JR13:een, joka taisteli Itä-Karjalassa Syvärijoen alueella 1942-1944 ja kesällä 1944 Tali-Ihantalassa.
Muisto

Ruotsalaisille vapaaehtoisille paljastettiin muistolaatta 24. heinäkuuta 1967 Hangon kaupungintalon seinässä. Lisäksi paljastettiin 25. heinäkuuta 1981 muistokivi Hangon rintamamuseoalueella. Muistokivessä, jonka molemmin puolin on tykin ammukset, on teksti: ”Svenska frivilligbataljonen 1941 Hangö för Finland”.
Vapaaehtoispataljoonan lippu
Ruotsin perintöprinssi Kustaa Aadolf (kuvassa vasemmalla) vieraili Suomessa Jatkosodan aikana syys-lokakuussa 1941. Vierailun yhteydessä hän kävi myös Hangon rintamalla tervehtimässä maanmiehiään, ruotsalaista vapaaehtoispataljoonaa. Kuvassa oikealla kypärä päässä ruotsalaisen vapaaehtoisyksikön komentaja, everstiluutanantti Hans Berggren.
Vuonna 1967 paljastettiin pataljoonan muistolaatta Hangon kaupungintalon seinässä.
Theodore Forstmann

Theodore Forstmann (1940–2011) oli yhdysvaltalainen liikemies ja miljardööri. Hän omisti Dr Pepper -juomat, Toppsin ja Gulfstream-lentokoneet sekä International Management Groupin, joka manageroi huippu-urheilijoita. Forbes on arvioinut hänen omaisuudekseen 1,3 miljardia euroa.
Theodore F. Green

Theodore Francis Green.
Theodore Francis Green (2. lokakuuta 1867 Providence, Rhode Island – 19. toukokuuta 1966 Providence, Rhode Island) oli yhdysvaltalainen lakimies, sotilas ja demokraattisen puolueen poliitikko.
Green syntyi Providencessä, Rhode Islandilla, ja valmistui Brownin yliopistosta. Hän palveli upseerina Espanjan ja Yhdysvaltain sodassa ja työskenteli myös lakimiehenä.
Green toimi vuosina 1933–1937 Rhode Islandin 57. kuvernöörinä. Vuosina 1937–1961 hän istui Yhdysvaltain senaatissa. Senaatissa lopettaessaan 93-vuotias Green oli Yhdysvaltain siihenastisen historian vanhin senaattori.1937–1961
T. F. Greenin lentoasema Warwickissa on nimetty Greenin mukaan.
Greenin isoisoisä Jonathan Arnold ja isoisä James Burrill, Jr. olivat myös kummatkin mukana Yhdysvaltain politiikassa.
Sélinon linna

| Sélinon linna> Κάστρο Σελίνου |
| --- | --- |
 Sélinon linnan raunioita.
Sijainti:  Palaióchora, Kántanos-Sélino, Kreeta, Kreikka
Koordinaatit:  35°13′43″N, 23°40′53″E
Rakennustyyppi:  linna
Valmistumisvuosi:  1282
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Sélinon linna (kreik. Κάστρο Σελίνου, Kástro Selínou, ital. Castel Selino) eli Palaióchoran linna (Κάστρο Παλαιοχώρας, Kástro Palaiochóras) on venetsialaisaikainen linna Palaióchoran kylässä Kreetan saarella Kreikassa.
Historia

Sélinon linna rakennettiin vuonna 1282. Sen rakennuttaja oli Kreetaa tuolloin hallinnut venetsialainen Marino Gradonigo. Linnan tarkoituksena oli suojata Kreetan etelärannikkoa sekä meriyhteyttä Pohjois-Afrikkaan. Se ei koskaan ollut erityisen merkittävä linnoitus mutta kuitenkin lähiseutunsa ainoita. Nimensä Sélino paikka sai oletettavasti seudulla runsaana kasvavasta selleristä. Linnalta nimi siirtyi koko seudulle, joka on nykyisin osa Kántanos-Sélinon kuntaa.
Kreetalaiset kapinalliset valtasivat Sélinon linnan vuonna 1332 Várdas Kallérgiksen johdolla ja surmasivat sen johtajan Ermolaos Velenioksen perheineen ja joukkoineen. Venetsialaiset valtasivat sen takaisin vuonna 1334. Hayreddin Barbarossa valtasi linnan osmaniturkkilaisille vuonna 1539. Tämän jälkeen linna oli vähemmällä käytöllä. Venetsialaiset kunnostivat Sélinon linnan uudelleen vuonna 1595–1596 Benetto Dolfinin johdolla. Turkkilaiset valtasivat sen vuonna 1653. Uuden turkkilaisvallan aikana linnaa käytettiin jälleen vähemmän, kunnes osa siitä kunnostettiin käyttöön vuonna 1867.
Rakennelma

Linna sijaitsee niemessä olevalla kukkulalla heti Palaióchoran kylän lounaispuolella, ja se on rakennettu noin 20 metrin korkeuteen merenpinnasta. Linna on pohjakaavaltaan jotakuinkin neliskulmainen, ja siinä on kaksi tornia eteläsivulla ja yksi pohjoissivulla. Linnoituksessa oli varuskuntarakennuksia sekä muun muassa vesisäiliöitä ja pieni kirkko. Nykyisin paikalla on jäljellä raunioita pääosin turkkilaisaikaisista rakennusvaiheista.
Aiheesta muualla

Kuvia tai muita tiedostoja aiheesta Sélinon linna Wikimedia Commonsissa
Sélinon linnan raunioita.
Kirkon rauniot.
The Lockers

The Locker on tanssiryhmä, joka nosti esiin locking-tanssia 1970-luvulla. Ryhmän perustaja ja tanssi luoja oli Don "Campbellock" Campbell.
The Lockers

The Lockers -ryhmään kuuluu:
Fred "Mr. Penguin" Berry
Don "Campbellock" Campbell
Greg "Campbellock Jr" Pope
Aldolfo "Shabba Doo" Quinones
Bill "Slim the Robot" Williams
Leo "Fluky Luke" Williamson